ro lv eo fi lv sl lv lt sl lv en es es es lv lv lv lv lt tr lv hbs_lat en uz lv lv vi en ceb id en en fr en en sv lv lv lv lv lv lv lv lv lv lv lv lv lv lv lv lv ca lv ceb lv lv en lv lv en lv lv en lv lv en lv lv ceb lv tr en lv lv lv lv fr lv lv lv lv lt lv lv lv fi lv eo lv eu es es sl lv ru lv pt lv
Diskusija "Ilgtspējīgas mobilitātes aktualitātes Rīgā un reģionā – ūdenstransporta loma"
Vebinārs “Daudzdzīvokļu ēku inženiertīkli un to atjaunošana”
Vebinārs “Kā atjaunot daudzdzīvokļu ēkas Rīgā?”
Vebinārs par pieejamo atbalstu atjaunīgo energoresursu izmantošanai
2022. gada 19. maijā plkst.10.00 Rīgas enerģētikas aģentūra (REA) rīko vebināru par pieejamo atbalstu atjaunīgo energoresursu izmantošanai, kurš norisināsies tiešsaistē lietotnē MS Teams.
Pasākuma laikā iepazīsimies ar siltumapgādes attīstības stratēģiju Rīgā, kā arī VARAM atbalsta programmas noteikumiem jaunu elektroenerģijas un siltumenerģijas ražošanas iekārtu iegādei vai maiņai. Uzzināsim par veicamajiem darbiem pirms atbalsta pieteikuma iesniegšanas un to, kāda ir iesniegšanas kārtība un pieejamais atbalsta apjoms. Tāpat meklēsim saules paneļu enerģijas ieguvumus un riskus. Atbildēsim uz jautājumiem, kā izvēlēties saules paneļus un kolektorus, vai saules paneļu saražoto enerģiju var nodot citiem lietotājiem, vai var saglabāt saražoto enerģiju vai arī tā jānodod sadales tīklā? Ja ēkas īpašums sadalīts dzīvokļu grupās (ar atsevišķu elektroapgādes līgumu par katru dzīvokli), vai var uzstādīt saules paneļus uz visu īpašumu? Runāsim par siltumsūkni kā alternatīvu risinājumu gāzes apkurei, par siltumsūkni un saules paneļiem, to kompleksu risinājumu un savstarpējo ietekmi. Uzzināsim arī, kas ir energokopiena un kāpēc tā ir svarīga daudzdzīvokļu ēkas iedzīvotājiem. Tāpat atbildēsim, vai iespējama saules paneļu uzstādīšana uz daudzdzīvokļu ēku jumtiem.
Dalībai vebinārā var pieteikties jebkurš interesents, aizpildot pieteikuma formu tiešsaistē. Dalība vebinārā - bez maksas. Reģistrētie dalībnieki savā e-pasta adresē saņems piekļuves saiti dalībai dienu pirms tiešsaistes pasākuma. Dalībniekiem pēc pieprasījuma tiks izsniegts apmeklējuma apliecinājums.
Vebinārs ir turpinājums REA organizētajā apmācību ciklā Rīgas iedzīvotājiem, kurā padziļināti tiek apskatīti dažādi daudzdzīvokļu ēku atjaunošanas procesa aspekti. Apmācību cikla ieraksti un stāsti meklējami REA tīmekļa vietnē.
Atgādinām, ka REA ir izveidojusi atbalsta punktu – vienas pieturas aģentūru, kurā daudzdzīvokļu ēku iedzīvotāji var iegūt visaptverošu informāciju par iespējām renovēt savu mājokli. Iedzīvotāji var saņemt atbalstu visa ēkas atjaunošanas procesa laikā – sākot no idejas, pirmajām ēkas kopsapulcēm un dzīvokļu īpašnieku biedrības dibināšanas līdz ēkas būvniecības darbu pabeigšanai, tai skaitā, par projektu vadību un līdzfinansējuma piesaisti ēku atjaunošanas programmā un citiem jautājumiem.
Ilgspējīgas enerģētikas rīcības plāns un siltumapgādes attīstības stratēģija Rīgā
Jānis Ikaunieks, Rīgas enerģētikas aģentūra
VARAM atbalsta programma jaunu elektroenerģijas un siltumenerģijas ražošanas iekārtu iegādei/maiņai. Atbalsta apjoms
Gints Kārkliņš, Vides investīciju fonds
Saules paneļu enerģija. Ieguvumi un riski. Kā izvēlēties saules paneļus un kolektorus
Anrijs Tukulis, Elektrum Energoefektivitātes centrs
Siltumsūkņu tehnoloģija - energoefektīvs siltumapgādes risinājums
Valdis Šakars, Energotaupošas tehnoloģijas un sistēmas
Energokopiena. Vai daudzdzīvokļu ēkas iedzīvotāji var to dibināt? Saules paneļu uzstādīšana uz daudzdzīvokļu ēku jumtiem. Pieredze un atziņas pēc pilotprojekta realizācijas
Ilgvars Francis, Rīgas plānošanas reģions
Jautājumu vai neskaidrību gadījumā aicinām sazināties ar REA - e-pasts: arnis.lelitis@riga.lv vai tālr. 67012437, 29444448
Sekojiet līdzi mūsu jaunumiem.
Privātuma politika / Sīkdatnes
Mazā Jauniela iela 5, Riga, LV-1050
Mājas lapas versija līdz 2020.gadam